b'\n_START_ARTICLE_\nKanadska \xc5\xa1marna hru\xc5\xa1ica\n_START_SECTION_\nOpis\n_START_PARAGRAPH_\nKanadska \xc5\xa1marna hru\xc5\xa1ica dose\xc5\xbee vi\xc5\xa1ino od 0,5 do 8 m, odvisno od pogojev. Bela socvetja, sestavljena iz od 4 do 10 belih cvetov s po petimi ven\xc4\x8dnimi listi. Cvetovi se pojavijo \xc5\xa1e pred olistanjem, obi\xc4\x8dajno od aprila dalje. Kot vse \xc5\xa1marne hru\xc5\xa1ice, je tudi kanadska \xc5\xbeu\xc5\xbekocvetka._NEWLINE_Po koncu cvetenja se razvijejo ovalni listi z nazob\xc4\x8danim robom, veliki od tri do \xc5\xa1est centimetrov, ki so na stebla name\xc5\xa1\xc4\x8deni premenjalno. Sprva so listi bronaste barve, pozneje postanejo zeleni. Najopaznej\xc5\xa1i so jeseni, ko se obarvajo v oran\xc5\xbenorde\xc4\x8de odtenke._NEWLINE_Plod je dolgo pecljata jagoda, s premerom med 7 in 10\xc2\xa0mm, ki zori v grozdastem soplodju. Ko dozori je plod zelo sladek in temno vijoli\xc4\x8dne barve.\n_START_SECTION_\nRaz\xc5\xa1irjenost\n_START_PARAGRAPH_\nKanadska \xc5\xa1marna hru\xc5\xa1ica je naravno raz\xc5\xa1irjena od Nove Fundlandije do Ontaria v Kanadi in od Maine do Alabame v ZDA. V naravi najbolje uspeva na vla\xc5\xbenih obmo\xc4\x8djih atlantske obale, do nadmorske vi\xc5\xa1ine okoli 200 m._NEWLINE_V Evropi najbolje uspeva na toplih legah in nevtralnih do rahlo bazi\xc4\x8dnih tleh. Dobro prena\xc5\xa1a zimski mraz in poletno vro\xc4\x8dino ter su\xc5\xa1o.'